Diari Oficial de la Generalitat Valenciana


Sumari del DOGV 7217, del 19-02-2014 (2014/1343)

RESOLUCIÓ de 14 de febrer de 2014, de la directora general del Secretariat del Consell i Relacions amb les Corts, per la qual es disposa la publicació del conveni marc de col·laboració entre la Generalitat i la Fundació Grünenthal per a la promoció d'activitats en l'àmbit de la cronicitat i el tractament del dolor.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7217

Data del DOGV
:   19-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1343


Data del document
:   14-02-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 14 de febrer de 2014, de la directora general del Secretariat del Consell i Relacions amb les Corts, per la qual es disposa la publicació del conveni marc de col·laboració entre la Generalitat i la Fundació Grünenthal per a la promoció d'activitats en l'àmbit de la cronicitat i el tractament del dolor. [2014/1343]  
La Generalitat i la Fundació Grünenthal han subscrit, prèvia tramitació reglamentària, el 16 de desembre de 2013, el conveni marc de col·laboració per a la promoció d'activitats en l'àmbit de la cronicitat i el tractament del dolor.  
En compliment del que establix l'article 3.4 del Decret 20/1993, de 8 de febrer, del Consell, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 313/2014 i que figura com a annex d'esta resolució.  
  
València, 14 de febrer de 2014.- La directora general del Secretariat del Consell i Relacions amb les Corts: Marta Martí Arador.  
  
  
Conveni marc de col·laboració entre la Conselleria de Sanitat i la Fundació Grünenthal per a la promoció d'activitats en l'àmbit de la cronicitat i el tractament del dolor  
  
València, 16 de desembre de 2013  
  
Reunits  
D'una part, Manuel Llombart Fuertes, conseller de Sanitat de la Generalitat, de conformitat amb el que disposa la Llei 5/1983, de 30 de desembre, del Consell.  
D'una altra, Cristoph Stolle, en qualitat de president, i Isabel Sánchez Magro, en qualitat de directora de la Fundació Grünenthal  
  
Actuen  
El primer, en nom i representació de la Conselleria de Sanitat, en l'ús de les seues atribucions.  
Els segons, en representació de la Fundació Grünenthal, domiciliada a Madrid, carrer Dr. Zamenhof, núm. 36, amb CIF G-82279183.  
  
Totes les parts es reconeixen amb la capacitat jurídica suficient, en la representació amb què actuen, respectivament, per a atorgar el present document, i  
  
Exposen  
1. El present conveni marc pretén ser una voluntat de col·laboració mútua de les dos part i, per això, acorden subscriure'l amb l'objectiu de promoure conjuntament una millor atenció de la cronicitat i dels pacients amb malalties que cursen amb dolor.  
2. Que la Conselleria de Sanitat té com un dels seus objectius, la prevenció i l'atenció a la cronicitat i el tractament del dolor crònic i la seua finalitat és impulsar, planificar, coordinar i avaluar les actuacions dutes a terme per a millorar el procés d'atenció a la cronicitat, comptant amb la implicació de tots els agents socials i els del sistema de salut per a establir un marc d'actuació integral.  
3. Que la Conselleria de Sanitat té també com un dels seus objectius la millora de la salut i de la qualitat de vida de les persones amb malalties cròniques, per mitjà del seu seguiment en els distints àmbits o nivells assistencials. En este sentit, una de les línies d'actuació consistix en l'impuls de diverses activitats dirigides a millorar aspectes com l'educació sanitària dels pacients en el bon ús dels medicaments, la seua adherència als tractaments prescrits, i la formació científica dels professionals sanitaris.  
4. Que per a dur a terme estos objectius, és convenient el suport a les iniciatives que milloren la salut dels pacients crònics i el tractament del dolor, i establir mecanismes de col·laboració amb altres entitats.  
5. Que Fundació Grünenthal té per objecte la innovació, formació i investigació, contribuint tant en la formació dels professionals sanitaris, com en la millora de la qualitat de vida de les persones amb dolor.  
  
6. Un dels objectius de la innovació i investigació que promou la Fundació Grünenthal és la de treballar per a millorar la qualitat de vida dels pacients que patixen dolor a causa d'una malaltia crònica. En este sentit, la seua voluntat és oferir productes i servicis que contribuïsquen a generar coneixement i col·laborar en la millora de la qualitat assistencial. En conseqüència, pot aportar i desenrotllar activitats formatives comptant amb la col·laboració i el suport científic, tècnic i institucional de la Conselleria de Sanitat  
7. Que la Fundació Grünenthal vol alinear-se amb els objectius de la Conselleria de Sanitat expressats en els paràgrafs anteriors i implicar-se com a agent del sistema de salut en l'establiment del marc d'actuació d'atenció a la cronicitat i el tractament del dolor.  
8. Que les parts estan interessades a desenrotllar conjuntament projectes que satisfacen els objectius comuns, i estimen oportú establir un acord marc de col·laboració per a portar-los a cap.  
Per tot allò que s'ha exposat, les parts  
  
Acorden  
Formalitzar un acord de col·laboració per a dur a terme el projecte esmentat en la part expositiva, d'acord amb els següents pactes:  
  
  
Primer  
L'objecte d'este conveni és establir el marc de relació entre la Conselleria de Sanitat i la Fundació Grünenthal en l'exercici d'activitats en els àmbits de la formació científica i l'educació sanitària, dirigides a la millora de l'atenció al dolor i al pacient crònic.  
  
  
Segon  
El present conveni es desenrotllarà per mitjà de la subscripció d'acords específics de col·laboració per a cada activitat o projecte que es puguen dur a terme entre organismes de la Conselleria de Sanitat i la Fundació Grünenthal. En estos acords es concretaran els aspectes tècnics, jurídics i econòmics, referents a l'activitat concreta que es pretenga realitzar, l'aportació amb què cada una de les parts contribuirà i la seua vigència.  
D'acord amb el que establix la legislació vigent en matèria de contractes del sector públic, els acords o convenis específics que es puguen subscriure en virtut d'este conveni marc no poden tindre per objecte matèries susceptibles de contractació administrativa.  
  
Tercer  
Quan les dos parts ho consideren convenient, els acords específics de col·laboració podran incloure la participació d'altres entitats públiques o privades o persones físiques en els termes i condicions que s'establisquen.  
  
Quart  
La Conselleria de Sanitat es reserva la decisió d'incloure el logotip de la Generalitat Valenciana i/o de la Conselleria en les activitats derivades de l'objecte d'este conveni.  
  
Quint  
La propietat intel·lectual, derivada dels treballs que es puguen dur a terme amb motiu d'este conveni, estarà subjecta a les disposicions legals vigents aplicables en la matèria. Quant als drets inherents a l'autoria s'atorgarà el reconeixement corresponent a qui haja intervingut en l'execució dels treballs mencionats i tinga els drets morals.  
Els drets d'explotació obtinguts del treball resultant, objecte d'estos convenis específics de col·laboració, s'establiran en els pactes que regulen cada un d'estos.  
  
Sext  
Es crea una comissió mixta de seguiment que vetlarà per la conformitat dels resultats de les activitats i els treballs pactats en este conveni. Esta comissió, que estarà formada per dos representants de cada una de les institucions firmants, designats per les seues respectives direccions, s'encarregarà de l'estudi i la proposta dels projectes i activitats a desenrotllar.  
  
Sèptim  
Els efectes d'este conveni s'estenen per un període d'un any des de la data de la seua firma. No obstant això, arribat el seu venciment, quedarà prorrogat automàticament per períodes successius anuals, excepte denúncia expressa de qualsevol de les parts, que haurà de ser comunicada amb un mes abans de la data del seu venciment, el dia 31 de desembre de 2015.  
  
Octau  
- Sense perjuí del que es preveu en el pacte anterior, seran causes de rescissió anticipada de l'acord, les següents:  
- L'incompliment per qualsevol de les parts dels compromisos assumits en el conveni  
- El mutu acord de les parts, que s'instrumentarà per escrit  
- La impossibilitat sobrevinguda, legal o material de complir els seus pactes  
  
Nové  
Este conveni té naturalesa administrativa. Els dubtes que es puguen plantejar sobre la seua interpretació es resoldran de mutu acord entre les parts. No obstant això, en cas de persistència del desacord, correspondrà a la jurisdicció contenciosa administrativa resoldre les qüestions litigioses que puguen sorgir de la seua interpretació i compliment.  
  
  
I, com a prova de conformitat amb el contingut d'este conveni, les parts que intervenen el firmen per quadruplicat en el lloc i en la data mencionada en l'encapçalament del document.  
  
Per la Conselleria de Sanitat: Manuel Llombart Fuertes.  
Per la Fundació Grünenthal: Christoph Stolle i Isabel Sánchez Magro.